CELEX: 62014FN0092
Language: el
Date: 2014-09-10 00:00:00
Title: Υπόθεση F-92/14: Προσφυγή-αγωγή της 10ης Σεπτεμβρίου 2014 — ZZ κατά Ευρωπαϊκού Κοινοβουλίου

15.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 448/40
            
         Προσφυγή-αγωγή της 10ης Σεπτεμβρίου 2014 — ZZ κατά Ευρωπαϊκού Κοινοβουλίου
   (Υπόθεση F-92/14)
   (2014/C 448/50)
   Γλώσσα διαδικασίας: η γερμανική
   
      Διάδικοι
   
   
      Προσφεύγων-ενάγων: ZZ (εκπρόσωπος: Günther Maximini, δικηγόρος)
   
      Καθού-εναγόμενο: Ευρωπαϊκό Κοινοβούλιο
   
      Αντικείμενο και περιγραφή της διαφοράς
   
   Αίτημα, πρώτον, περί ακυρώσεως της απορριπτικής αποφάσεως του Κοινοβουλίου με την οποία το εν λόγω θεσμικό όργανο αρνήθηκε να προφυλάξει τον προσφεύγοντα-ενάγοντα (στο εξής: προσφεύγοντα) από τη ζημία την οποία υπέστη λόγω προσβολής των δικαιωμάτων του στην προσωπικότητα και παραβάσεως των διατάξεων του κανονισμού 45/2011 στο πλαίσιο της εξετάσεως μιας προγενέστερης ένδικης προσφυγής του και, δεύτερον, περί καταβολής χρηματικής ικανοποιήσεως λόγω ηθικής βλάβης, πλέον τόκων υπερημερίας.
   
      Αιτήματα
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του καθού-εναγομένου (στο εξής: καθού) της 5ης Μαρτίου 2014 με την οποία απέρριψε την από 16 Δεκεμβρίου 2013 αίτηση αποζημιώσεως του προσφεύγοντος, καθώς και την από 24 Μαρτίου 2014 σιωπηρή απόρριψη της διοικητικής ενστάσεώς του κατά της ως άνω αποφάσεως της 5ης Μαρτίου 2014, και επικουρικώς την εκ των υστέρων εκδοθείσα από άγνωστη αρχή απορριπτική απόφαση της 29ης Ιουλίου 2014·
            
         
               —
            
            
               να καταδικάσει το καθού να καταβάλει στον προσφεύγοντα το ποσό των 30  000 ευρώ ως χρηματική ικανοποίηση λόγω ηθικής βλάβης, πλέον τόκων υπερημερίας, υπολογιζόμενων με επιτόκιο κατά πέντε ποσοστιαίες μονάδες μεγαλύτερο του βασικού επιτοκίου, επί του ποσού των 25  000 ευρώ από την 1η Φεβρουαρίου 2014 και επί του ποσού των 5  000 ευρώ από την 1η Μαΐου 2014·
            
         
               —
            
            
               να καταδικάσει το καθού στα δικαστικά έξοδα, περιλαμβανομένων των εξόδων της προδικασίας, καθώς και σε όλες τις αναγκαίες δαπάνες στις οποίες υποβλήθηκε ο προσφεύγων.